《八月十五日道出南昌寄龚帅实之兼呈程泰之刘》
宋代·林光朝

未应双井即尘埃，似此衣冠得几回。
国子先生还并驾，兴都新府却重开。
再三为问滕王阁，第一须登孺子台。
定向此中修玩事，江边不道故人来。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。